ข้อบังคับเจ้าพนักงานจราจรในเขตกรุงเทพมหานครข้อบังคับเจ้าพนักงานจราจรในเขตกรุงเทพมหานครว่าด้วยการห้ามรถบรรทุกตั้งแต่ ๑๐ ล้อขึ้นไป ผ่านเข้า - ออก ซอยรัชดา ๓๖(ซอยเสือใหญ่อุทิศ)การห้ามหยุดห้ามจอดรถและกำหนดให้รถเดินได้ทางเดียวในถนนหรือซอยต่าง ๆพ.ศ.๒๕๕๒ ด้วยปรากฏว่าปริมาณรถที่ใช้สัญจรในถนนหรือซอยต่างๆ ในเขตกรุงเทพมหานครมีอัตราเพิ่มขึ้นประกอบกับพื้นผิวการจราจรมีน้อยและสภาพการจราจรเปลี่ยนไปทำให้เกิดปัญหาการจราจรเพื่อความปลอดภัยและความสะดวกในการจราจรจึงจำเป็นต้องจัดระเบียบการจราจรในถนนหรือซอยต่างๆฉะนั้น อาศัยอำนาจตามความในมาตรา ๑๓๙ (๑),(๒), (๔)แห่งพระราชบัญญัติจราจรทางบก พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทย พ.ศ. ๒๕๕๐ บัญญัติให้กระทำได้โดยอาศัยอำนาจตามบทบัญญัติแห่งกฎหมายผู้บัญชาการตำรวจนครบาลในฐานะเจ้าพนักงานจราจร ตามคำสั่งกระทรวงมหาดไทย ที่๓๘๗/๒๕๔๑ ลงวันที่ ๑๔ สิงหาคม พ.ศ. ๒๕๔๑ จึงได้ออกข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานครว่าด้วยการห้ามรถบรรทุกตั้งแต่ ๑๐ ล้อขึ้นไป ผ่านเข้า - ออก ซอยรัชดา ๓๖(ซอยเสือใหญ่อุทิศ) การห้ามหยุด ห้ามจอดรถและกำหนดให้รถเดินได้ทางเดียวในถนนหรือซอยต่าง ๆ พ.ศ. ๒๕๕๒ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ห้ามมิให้รถบรรทุกตั้งแต่ ๑๐ ล้อขึ้นไปผ่านเข้า - ออก ซอยรัชดา ๓๖ (ซอยเสือใหญ่อุทิศ) เขตจตุจักร กรุงเทพมหานครข้อ ๔ห้ามหยุดห้ามจอดรถทุกชนิดและกำหนดให้รถเดินได้ทางเดียวตามเงื่อนไขในถนนหรือซอยต่าง ๆ ดังต่อไปนี้๔.๑ ซอย ส.ธรณินทร์ ๑, ๗,๘ และ ๑๐ ถนนประชาอุทิศ เขตห้วยขวาง กรุงเทพมหานคร จากปากซอยเข้าไปประมาณ ๕๐ เมตรห้ามจอดทั้งสองฝั่งตลอดเวลา และห้ามจอดรถ ระหว่างเวลา ๐๖.๐๐ นาฬิกา ถึงเวลา ๐๙.๐๐นาฬิกา และเวลา ๑๕.๐๐ นาฬิกา ถึงเวลา ๒๐.๐๐ นาฬิกา๔.๒ ซอยรัชดาภิเษก ๓๖ห้ามจอดรถทุกชนิดทั้งสองฝั่งตลอดเวลา๔.๓ ซอยแยก ๙ และ ๑๑ ห้ามจอดรถทุกชนิด ทั้งสองฝั่งตลอดเวลาจากปากทางซอยแยกทั้งสองไปจนถึงซอยแยกเชื่อมที่๒ (เป็นถนนที่เชื่อมซอยแยก ๑๑ - ๓ กับซอยแยก ๙ - ๓)๔.๔ ซอยแยกเชื่อมแยกที่ ๑(เป็นถนนที่เชื่อมซอยแยก ๑๑ - ๑ กับซอยแยก ๙ -๑) และซอยเชื่อมแยกที่ ๒(เป็นถนนที่เชื่อมซอยแยก ๑๑ - ๓ กับซอยแยก ๙ - ๓) ห้ามจอดรถทุกชนิดทั้งสองฝั่ง๔.๕ บริเวณปากทางเข้าสนามบินสุวรรณภูมิด้านประตู AccessC ถนนลาดกระบัง เขตลาดกระบัง กรุงเทพมหานครห้ามจอดรถทุกชนิดทั้งสองฝั่ง ตลอดเวลา๔.๖ บริเวณหน้าโรงเรียนสุเหร่าทรายกองดินถนนราษฎร์อุทิศ เขตมีนบุรี กรุงเทพมหานคร ห้ามจอดรถทุกชนิดระหว่างเวลา ๐๖.๐๐นาฬิกา ถึงเวลา ๐๙.๐๐ นาฬิกา และเวลา ๑๕.๐๐ นาฬิกา ถึงเวลา ๑๘.๐๐ นาฬิกาเว้นวันหยุดราชการ๔.๗ ซอยลาดพร้าว ๑๑๑ ถนนลาดพร้าว เขตบางกะปิกรุงเทพมหานคร ห้ามจอดรถตลอดเวลาด้านฝั่งทิศเหนือ (ข้างโรงพยาบาลเวชธานี)และห้ามจอดรถทุกชนิด ระหว่างเวลา ๐๖.๐๐ นาฬิกา ถึงเวลา ๒๑.๐๐ นาฬิกาด้านฝั่งทิศใต้๔.๘ แยก ๑ (ซอยอยู่เย็น) ซอยลาดพร้าว ๑๑๑ถนนลาดพร้าว เขตบางกะปิ กรุงเทพมหานคร ห้ามจอดรถทุกชนิดตลอดเวลา ด้านฝั่งทิศเหนือ๔.๙ ซอยสังคมสงเคราะห์ เขตวังทองหลางกรุงเทพมหานคร จัดเดินรถทางเดียว ตั้งแต่ปากซอยด้านถนนประดิษฐ์มนูธรรมเข้ามาถึงสามแยกตัดซอยลาดพร้าว๗๑ (ระยะทาง ๒๐๐ เมตร) ระหว่างเวลา ๑๖.๐๐ นาฬิกา ถึงเวลา ๒๐.๐๐ นาฬิกาเว้นวันหยุดราชการข้อ ๕นับตั้งแต่วัน เวลาที่ข้อบังคับนี้มีผลใช้บังคับ ให้ยกเลิกระเบียบ คำสั่ง หรือข้อบังคับใดที่ขัดหรือแย้งกับข้อบังคับนี้ประกาศณ วันที่ ๘ กันยายน พ.ศ. ๒๕๕๒พลตำรวจตรีภาณุ เกิดลาภผลรองผู้บัญชาการปฏิบัติราชการแทนผู้บัญชาการกองบัญชาการตำรวจนครบาลเจ้าพนักงานจราจรในเขตกรุงเทพมหานครปริยานุช/ผู้จัดทำ๑๒พฤศจิกายน ๒๕๕๒นันท์นภัสร์/ตรวจ๑๒พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๖๓ ง/หน้า ๗๙/๙ พฤศจิกายน ๒๕๕๒